# Saksfremlegg

**Sak 1: Godkjenning av innkalling**

Innkallingen ble publisert den 31. mai 2023 på hjemmesiden til Hamna bydelsråd og på Facebook med lenke til hjemmesiden og årsmøtepapirene.

Styret anbefaler følgende vedtak:

*«Innkalling til årsmøtet 13. juni 2023 med saksliste godkjennes»*

**Sak 2: Valg av møteleder**

Styret anbefaler følgende vedtak:

*«Styrets leder Anita Richardsen velges som møteleder»*

**Sak 3: Valg av 2 personer til å signere protokoll**

Styret anbefaler følgende vedtak:

*«Eirik Vorland signerer protokoll sammen med møteleder»*

**Sak 4: Styrets årsberetning og regnskap for 2022**

Styrets årsberetning og styrets regnskap er vedlagt sakspapirene. Disse vil bli gjennomgått på årsmøtet, og styret vil besvare eventuelle spørsmål og innspill.

Styret anbefaler følgende vedtak:

*«Årsmøtet godkjenner styrets årsberetning og regnskap for 2022»*

**Sak 5: Valg**

Bydelsrådet har i perioden bestått av 8 representanter. Som følge av at en representant flyttet ut av bydelen, ble bydelsrådet redusert fra 8 til 7 medlemmer rett før årsskiftet. I tillegg til de årsmøtevalgte representantene, har begge FAUène i bydelen og Hamna IL mulighet til å stille med en representant hver i styret.

**Følgende styremedlemmer er på valg:**

* Eirik Vorland. Stiller til gjenvalg.
* Ørjan Sandberg. Stiller til gjenvalg.
* Christian Rognseth. Stiller ikke til gjenvalg.

**Følgende styremedlemmer er ikke på valg:**

* Anita Richardsen. 1 år igjen av valgperioden.
* Hilde Gerd Larsen. 1 år igjen av valgperioden.
* Bjørn Laksforsmo. 1 år igjen av valgperioden.
* Eva Stensland. 1 år igjen av valgperioden.

Ihht vedtektene §7 skal styret utnevne en valgkomité bestående av minst to personer. Det har ikke lyktes styret å finne valgkomité. Årsmøtet inviteres til innspill til personer som kan påta seg et styreverv i bydelsrådet.

Styret konstituerer seg selv ihht vedtektene §6.

Styret anbefaler følgende vedtak:

*«Årsmøtet har valgt følgende styre til bydelsrådet:*

* *Eirik Vorland, for 2 år.*
* *Ørjan Sandberg for 2 år.*

*Anita Richardsen, Hilde Gerd Larsen, Bjørn Laksforsmo og Eva Stensland fortsetter i vervene sine i ytterligere 1 år.*

*Styret konstituerer seg, og meddeler årsmøtets beslutning til Brønnøysundregistrene»*

**Sak 6: Vedtekter**

Gjeldende vedtekter for Hamna bydelsråd er vedlagt sakspapirene. Årsmøtet i 2022 hadde en gjennomgang og oppdatering av vedtektene, og det anses derfor ikke som nødvendig med noen korrigeringer/endringer i år.

Styret anbefaler følgende vedtak:

*«Årsmøtet godkjenner vedtektene for Hamna bydelsråd av 19. juni 2022»*

**Sak 7: Innmeldte saker**

Saker til årsmøtet skal meldes styret innen 7 dager før årsmøtet per e-post til: post@ihamna.no. Det oppfordres til at fristen for innmelding overholdes.

Tromsø 31. mai 2023

Anita Richardsen

Styreleder